Diari Oficial de la Generalitat Valenciana


Sumari del DOGV 3656, del 30-12-1999 (1999/10121)

ORDRE de 15 de desembre de 1999, de la Conselleria de Benestar Social, per la qual es regulen i convoquen ajudes en matèria de Serveis Socials per a l'exercici 2000.
---------------------------------------------------------------------------------------------------------------------------------------------------------------------

### Dades del document

Número de DOGV
:   3656

Data del DOGV
:   30-12-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/10899


Data del document
:   15-12-1999

Organisme emissor
:   Conselleria de Benestar Social

Tipus de document
:   Ordre

Correcció d'errades

Anàlisi jurídica

 Descriptors 

:   * servei social
    * ajuda pública
    * suport econòmic

ORDRE de 15 de desembre de 1999, de la Conselleria de Benestar Social, per la qual es regulen i convoquen ajudes en matèria de Serveis Socials per a l'exercici 2000. [1999/X10837]
  
Des que el text constitucional establira els principis rectors que havien d'orientar en endavant els poders públics en el traçat de les polítiques d'índole social i econòmica, les actuacions d'impuls públic han trobat en les matèries de serveis socials i d'acció social l'àmbit prioritari per a garantir l'aproximació de les diferències entres ciutadans i ciutadanes que, progressivament, originen la diversitat de realitats personals, econòmiques, socials o culturals.
  
En aquest sentit, la Generalitat Valenciana, des del començament de l'exercici de les seues competències, ha consolidat un procés creixent d'atenció i de foment de les actuacions dels serveis socials i hi ha implicat com més va més els agents, públics o privats, els quals hauran de col·laborar en la prestació i la gestió d'aquells.
  
Com ja és habitual, l'ordenació dels serveis socials és canalitzada normativament per l'ordre anual que dicta la conselleria competent en la matèria, -a hores d'ara la Conselleria de Benestar Social-, tot seguint el dictat de l'article 45.5 de la Llei 5/1997, de la Generalitat Valenciana, de Sistema de Serveis Socials.
  
Aquesta ordre de convocatòria d'ajudes en matèria de serveis socials per a l'any 2000 respon tant a la lògica creixent d'interès esmentada, avalada pels resultats obtinguts en les convocatòries precedents, com a l'aparició de nous elements condicionants del contingut que s'ha d'ordenar.
  
Així, el Decret 51/1999, de 30 de març, del Consell, pel qual s'aprova el reglament que regula les normes a què s'han de sotmetre els concerts que ha de realitzar l'administració de la Generalitat Valenciana amb els centres d'iniciativa social de titularitat privada, obri una via complementària a la regulada per aquesta ordre per al finançament de concerts amb centres de serveis socials especialitzats.
  
D'altra banda, el traspàs a la Comunitat Valenciana de funcions i serveis en matèria d'assistència i serveis socials - entre altres- encomanats a l'Institut Social de la Marina, resolt pel Reial Decret 846/1999, de 21 de maig, remet obligatòriament a l'Ordre de 17 de juny de 1999, del Ministeri de Treball i Afers Socials, per la qual s'estableixen les bases que regulen la concessió per part de l'Institut Social de la Marina, de prestacions econòmiques de caràcter social per a persones afiliades i beneficiàries del Règim Especial de la Seguretat Social dels Treballadors del Mar, i a la convocatòria que d'aquelles realitza la Resolució de 3 de setembre de 1999, de l'Institut Social de la Marina.
  
Finalment, el Decret 127/1999, de 17 de setembre, del Consell, aprova el Reglament Orgànic i Funcional de la Conselleria de Benestar Social, n'estructura el nivell directiu d'acord amb les matèries de serveis socials, família, menor i adopcions, integració social de discapacitats, dona i drogodependències. Aquesta ordre es circumscriu a l'espai competencial propi de la Direcció General de Serveis Socials.
  
En virtut de tot això, en compliment del que estipula l'article 47.11 del Text Refós de la Llei d'Hisenda Pública de la Generalitat Valenciana, i en ús de les facultats que em confereixen l'article 35.e) de la Llei 5/1983, de 30 de desembre, de Govern Valencià, i el Decret 127/1999, de 17 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social
  
ORDENE
  
Títol I
  
Ajudes i subvencions
  
Article 1
  
L'objecte d'aquesta disposició és regular i convocar ajudes i subvencions en matèria de Serveis Socials, adreçades a fomentar les prestacions i els serveis següents:
  
Serveis Socials Generals.
  
serveis socials especialitzats regulats en el capítol II del títol II de la Llei 5/1997, en les modalitats descrites en el capítol II d'aquesta ordre.
  
Prestacions Econòmiques Individualitzades regulades en l'article 38 de la Llei 5/1997, en les modalitats regulades en el capítol III d'aquesta ordre.
  
Capítol I
  
Serveis Socials Generals
  
Article 2. Àmbit
  
Es convoquen ajudes adreçades a les entitats locals titulars d'aquests serveis per a contribuir a la implantació i al desenvolupament dels serveis socials generals de caràcter global i polivalent, organitzats sota la responsabilitat pública, que atenen la problemàtica social de qualsevol ciutadà i ciutadana, el desenvolupament comunitari, i la prevenció primària de situacions de segregació o de marginació.
  
Article 3. Objecte de l'ajuda
  
Les ajudes destinades als serveis socials generals seran de tres classes:
  
Ajudes per al pagament de salaris i de Seguretat Social dels professionals dels equips socials de base integrats per un o diversos professionals de l'acció social.
  
Ajudes per al manteniment de centres socials com a recursos bàsics dels serveis socials generals.
  
Ajudes per a programes de prestacions bàsiques, definits en els capítols I al V, del títol II, de l'Ordre de 9 d'abril de 1990, de la Conselleria de Treball i Seguretat Social (DOGV núm. 1.291).
  
1. Programes d'Informació, d'Assessorament i d'Orientació sobre els drets i els recursos socials existents per a la resolució de les necessitats de la població.
  
2. Programes d'Emergència Social l'objecte dels quals és l'atenció de les necessitats bàsiques de les persones que no poden satisfer-les per elles mateixes.
  
3. Programes de Convivència l'objectiu dels quals és afavorir la integració comunitària.
  
4. Programes de Cooperació Social l'objectiu dels quals és potenciar la vida de la comunitat, tot propiciant-ne la participació en tasques comunes i fomentant la iniciativa social i el voluntariat.
  
5. Programes d'Intervenció per a la Prevenció i la Inserció en el Medi Social.
  
Article 4. Sol·licitants
  
Podran sol·licitar les ajudes per a serveis socials generals regulades en aquest capítol les corporacions locals esmentades en l'article 3 de la Llei 7/1985, que regula les Bases de Règim Local, sense perjudici del que en diu la disposició addicional segona d'aquesta ordre.
  
Article 5. Obligacions de les entitats subvencionades
  
1. No han de minorar ni anul·lar la consignació que les entitats locals haurien previst inicialment en el pressupost per a aquesta finalitat.
  
2. Comunicar la percepció de qualsevol altre ingrés o ajuda d'idèntica o d'anàloga naturalesa.
  
3. Formalitzar adequadament els documents de seguiment tècnic i financer elaborats per la Direcció General de Serveis Socials.
  
4. Col·laborar amb el seguiment i l'avaluació que s'establisca mitjançant comissions o altres instruments que s'articulen.
  
5. Atenir-se a la coordinació i a la planificació que establisca l'òrgan competent de la Generalitat en matèria de serveis socials.
  
6. Assumir les actuacions de control financer que corresponen a la Intervenció General en relació amb la subvenció.
  
Article 6. Prioritats
  
Tindran caràcter prioritari per a la concessió de les ajudes els programes següents:
  
1. Els iniciats en exercicis anteriors la continuïtat dels quals siga convenient per raons d'interès públic.
  
2. Els que impliquen la potenciació de la contractació en els equips socials de base de figures professionals que tenen el seu camp d'actuació en l'àmbit dels serveis socials, d'acord amb les funcions atribuïdes per les disposicions legals.
  
3. La implantació del Sistema Informàtic d'Usuaris de Serveis Socials (SIUSS).
  
4. Els serveis d'assistència que orienten la seua activitat a desenvolupar programes adreçats a promoure la permanència dels sectors de població desafavorits en el seu ambient natural i habitual.
  
5. Nous programes adreçats a grups de persones desafavorides, com ara immigrants i exreclusos.
  
6. Programes adreçats a la prevenció de l'absentisme escolars a municipis de més de 10.000 habitants.
  
Article 7. Criteris per a establir el grau de finançament dels programes
  
La quantia que s'assignarà a cadascun dels programes tindrà en compte els criteris generals següents:
  
El percentatge d'execució i l'avaluació d'aquest programa en exercicis anteriors.
  
El pressupost que la corporació local dedica als serveis socials en relació amb el pressupost general d'aquella.
  
Les necessitats objectives del municipi, originades per la seua problemàtica social. Se'n consideraran factors correctors la dispersió dels nuclis urbans i els factors geogràfics que dificulten la fluïdesa de les comunicacions, i també l'índex de pobresa.
  
La participació de les diputacions provincials en el manteniment i el finançament dels corresponents programes.
  
Article 8. Documentació
  
La documentació que hauran de presentar les corporacions locals serà aquesta:
  
Sol·licitud en triplicat exemplar, d'acord amb el model que apareix en l'annex I, correctament formalitzada, signada per l'alcalde-president de la corporació local o per qui es designe com a representant d'aquesta. Serà imprescindible l'emplenament de les dades referides al pressupost:
  
- Total del pressupost de l'entitat,
  
- Quantitat assignada als serveis socials, i
  
- Quantitats corresponents a cadascun dels programes sol·licitats.
  
Descripció dels programes que pretenguen desplegar, d'acord amb el model de la sol·licitud.
  
Capítol II
  
Serveis socials especialitzats
  
Article 9. Objecte
  
1. Es convoquen ajudes per a fomentar l'atenció a centres de serveis socials especialitzats, regulades en la secció I d'aquest capítol, i per a fomentar la realització de programes de serveis socials especialitzats, regulats en la secció II d'aquest capítol.
  
2. A l'efecte de l'apartat anterior, s'entén per serveis socials especialitzats els adreçats a sectors de la població que, per les seues condicions especials, requereixen un tipus d'atenció més específica en el pla tècnic i professional que la prestada pels serveis socials generals.
  
Article 10. Obligacions de les persones beneficiàries
  
Són obligacions de les persones beneficiàries de subvencions per serveis socials especialitzats aquestes:
  
Les inherents a l'autorització de centres, amb l'excepció recollida en l'apartat 2 de l'article 14.
  
Atendre els requeriments de l'òrgan competent en matèria de serveis socials quant a la demanda de places i/o de serveis, respectant sempre el caràcter propi de la persona física o jurídica titular del centre o servei i l'adequada qualitat d'aquests. També han de comunicar la baixa de persones ateses en un termini màxim de 3 dies.
  
Comunicar fefaentment a l'òrgan competent en matèria de serveis socials la sol·licitud i la concessió de tota ajuda per part d'altres organismes públics. Donat cas que aquestes ajudes foren diferents de les inicials previstes en la sol·licitud, l'entitat sol·licitant sotmetrà l'expedient, per a l'estudi, a l'òrgan competent, el qual podrà augmentar o disminuir la quantitat inicialment concedida mitjançant l'oportuna resolució.
  
Assumir les actuacions de control financer que corresponen a la Intervenció General en relació amb la subvenció.
  
No es pot alterar la finalitat de les subvencions i s'han de complir les obligacions que estableix la legislació vigent per als perceptors de fons públics.
  
Facilitar la inspecció i el control de la Conselleria de Benestar Social, i en particular de la Direcció General de Serveis Socials, a fi de conèixer qualsevol aspecte de l'activitat objecte de la subvenció.
  
Deixar constància expressa de la condició de centre o de programa subvencionat per la Generalitat Valenciana, en qualsevol relació amb tercers.
  
Justificar les ajudes concedides en el termini màxim establit en aquesta ordre.
  
Secció I
  
Centres de serveis socials especialitzats
  
Article 11. Àmbit
  
1. Es convoquen ajudes per a manteniment de centres de serveis socials especialitzats adreçats a atendre necessitats socials específiques, en els sectors següents:
  
1.1. Tercera edat, i
  
1.2. Dones en situació de risc social.
  
2. Les subvencions recollides en aquesta secció respondran a dos supòsits diferents:
  
2.1. Subvencions l'objectiu de les quals siga el finançament de centres per a la reserva de places.
  
En aquest cas, el finançament es concretarà d'acord amb els mòduls econòmics que, sobre la base preu/plaça/dia, es fixen en l'article següent.
  
El centre subvencionat tindrà l'obligació de cobrir les places reservades que queden vacants amb les persones usuàries que determine la direcció territorial de Benestar Social corresponent.
  
2.2. Subvencions destinades a finançar les despeses de manteniment de centres.
  
El finançament en aquest cas es concretarà tenint en compte les necessitats manifestades en la sol·licitud, a la vista del càlcul d'ingressos que, en concepte d'aportacions de les persones usuàries o d'unes altres fonts, es derive de l'anàlisi de la documentació presentada juntament amb aquella, amb la consideració, en tot cas, dels conceptes que per a l'avaluació del cost calculat, es detallen en l'article 12.2 d'aquesta ordre.
  
Article 12. Mòduls econòmics
  
1. Els mòduls econòmics que han de ser aplicats en el càlcul de les subvencions l'objecte de les quals siga el finançament de centres de serveis socials especialitzats mitjançant el sistema de reserva de places, són els indicats tot seguit, i han de ser considerats com a màxims:
  
1.1. Residències de Tercera Edat (365 dies)
  
- Assistida: fins a 5.000 PTA/pers/dia (30,05 euros)
  
- Vàlids: fins a 2.350 PTA/pers/dia (14,12 euros)
  
- Mixta: fins a 3.370 PTA/pers/dia (20,25 euros)
  
1.2. Centres d'Atenció a la Dona (365 dies)
  
- Casa d'acollida i residència maternoinfantil amb problemàtica especial: fins a 4.000 PTA/pers/dia (24,04 euros)
  
- Internament del menor o de la menor conjuntament amb la mare: fins a 3.000 PTA/pers/dia (18,03 euros)
  
1.3. La quantitat mínima que rebran les persones beneficiàries d'aquestes subvencions en concepte de places desocupades serà del 50% del mòdul econòmic estipulat en la resolució per a les residències de Tercera Edat, i del 85% per als centres d'Atenció a la Dona.
  
La reserva de plaça preveu dues situacions:
  
a) Places pendents de cobertura.
  
b) Places la persona titular de les quals s'absenta del centre per raons diverses i per un període superior a set dies.
  
1.4. En la determinació de l'import exacte del mòdul aplicable a cada centre, caldrà tenir-hi en compte els aspectes següents:
  
- Nombre de persones beneficiàries.
  
- Adequació del centre als criteris establits en l'Ordre de 9 d'abril de 1990, pel que fa a l'estat de les instal·lacions, a la infrastructura, al persona de què disposen, a les prestacions que ofereixen i a qualsevol altre requisit establit en la norma.
  
- Ingressos de l'entitat titular del centre.
  
- Ingressos aportats per les persones beneficiàries.
  
2. En l'avaluació del cost calculat dels centres la subvenció dels quals es destine al finançament de les despeses de manteniment, s'hi tindran en compte els conceptes següents:
  
- Plus de direcció i de triennis. La quantitat corresponent al plus de direcció i als possibles triennis del personal del centre podran incrementar el mòdul depenent de les característiques del centre.
  
- Altres partides subvencionables. Les partides corresponents a arrendaments, assegurances, tributs i contractes anuals de manteniment de les instal·lacions podran ser subvencionades al 100% sempre que siga una despesa justificada i que no estiga prevista en el mòdul corresponent.
  
- Centres de Dia de la Tercera Edat. S'hi tindrà en compte un mòdul plaça/dia referit a costos de manteniment. A l'esmentat mòdul es podrà afegir el cost de personal que es considere necessari per al funcionament del Centre de Dia, i que no estiga previst en el persona de la residència.
  
- En qualsevol cas, el cost total calculat no podrà superar la quantitat que resulte d'aplicar al nombre de persones usuàries del centre el mòdul unitari indicat en l'apartat 1 d'aquest article.
  
- De la mateixa manera, en la determinació de l'import exacte del mòdul aplicable a cada centre, caldrà tenir-hi en compte els mateixos aspectes citats en el punt 1.4 anterior.
  
Article 13. Efectes de l'acolliment al règim de concerts
  
Als titulars de centres de serveis socials especialitzats de caràcter privat que siguen beneficiaris de les subvencions atorgades per aquesta ordre, sobre la base del que disposa l'apartat 2.1 de l'article 11, i que sol·liciten la subscripció dels concerts previstos en el Decret 51/1999, de 30 de març, del Govern Valencià, se'ls reduirà l'esmentada subvenció per l'import corresponent al període en què tinga vigència el concert, després de l'aprovació d'aquest, i amb efecte des del dia de la subscripció fins al 31 de desembre de l'any 2000.
  
Article 14. Requisits de les persones sol·licitants
  
1. Podran sol·licitar aquestes ajudes les persones físiques o les que exercisquen la representació de les persones jurídiques, tant de naturalesa pública com privada, que siguen titulars de serveis socials especialitzats, sempre que la seua activitat siga sense ànim de lucre, i que aquests disposen de l'autorització concedida a l'empara de l'article 47 de la vigent Llei 5/1997, de la Generalitat Valenciana i de la resta de normativa d'aplicació.
  
2. Amb caràcter excepcional, podran ser subvencionats els centres que, per estar en funcionament i en vies d'obtenir el tràmit d'autorització definitiu, siga procedent la concessió, a causa de raons d'extrema necessitat i d'interès públic, i sempre que l'absència d'autorització definitiva no siga imputable a la persona interessada.
  
3. Independentment de l'excepció recollida en l'apartat anterior, si aquests centres presenten deficiències que afecten la seguretat de les persones usuàries, constituirà condició de resolució de la subvenció atorgada.
  
Article 15. Criteris i prioritats
  
S'estableixen els criteris i les prioritats següents per a la concessió de les ajudes públiques regulades en aquest capítol, amb ordre de jerarquia següent:
  
1. El primer criteri de concessió consisteix a promoure la continuïtat dels centres de serveis socials especialitzats que estiguen en funcionament, i per això és prioritària la subvenció d'aquests davant dels de nova creació.
  
2. El segon criteri es fonamenta en el caràcter públic o privat dels beneficiaris, i per això és prioritària la concessió de subvencions als ens públics, llevat dels casos en que algun centres de naturalesa privada reunisca millors qualitats d'atenció i prestació del servei, en igualtat de condicions, que els de naturalesa pública.
  
Article 16. Documentació
  
Les persones sol·licitants hauran de presentar la documentació següent:
  
La sol·licitud, d'acord amb el model que apareix en l'annex II, es facilitarà a les persones sol·licitants en les direccions territorials de Benestar Social, i serà subscrita per qui exercisca la representació de l'entitat. Es formalitzaran adequadament tots els apartats, i s'hi farà esment especial a:
  
- Pressupost d'ingressos i de despeses de la gestió ordinària de l'exercici per al qual se sol·licita la subvenció.
  
- Llista del personal que prestarà els seus serveis en la gestió del centre que és l'objecte de sol·licitud.
  
- Programa d'actuació del centre per a l'exercici sol·licitat i memòria de l'exercici anterior.
  
- Llista nominal de persones usuàries, tot indicant-n'hi les pensions, les ajudes i les aportacions d'aquestes.
  
Fitxa de Manteniment de Tercers, llevat que aquesta ja estiga en poder de l'administració, d'acord amb el model que serà facilitat per les direccions territorials de Benestar Social, i que servirà per a acreditar la titularitat del compte bancari mitjançant el qual la persona beneficiària desitja rebre la subvenció.
  
No obstant això, les persones sol·licitants hauran d'aportar la documentació que els siga demanda per la Direcció General de Serveis Social i que signa necessària per a poder comprovar el compliment dels requisits exigits per a accedir a les ajudes o per a valorar les característiques de les accions que pretenen realitzar a l'efecte de determinar, si escau, la quantia de les ajudes.
  
Secció segona
  
Programes de serveis socials especialitzats
  
Article 17. Àmbit
  
Es convoquen ajudes per a la realització de programes especialitzats corresponents als sectors següents:
  
- Tercera edat,
  
- Dona,
  
- Minories ètniques, i
  
- Col·lectius amb risc de marginació descrits en l'article 26 de la Llei 5/1997, de Sistema de Serveis Socials a la Comunitat Valenciana.
  
Article 18 Requisits de les persones sol·licitants
  
Podran sol·licitar subvencions per a l'any 2000 en les matèries regulades en aquesta secció, les entitats privades que reunisquen les condicions següents:
  
Estar inscrites en el Registre d'Entitats, Centres i Serveis de Serveis Socials de la Direcció General de Serveis Socials.
  
No tenir ànim de lucre.
  
Article 19. Prioritats
  
Tindran prioritat per a ser beneficiaris de les ajudes públiques corresponents a aquesta secció els que despleguen qualsevol d'aquests programes:
  
Programes subvencionats en l'exercici anterior en els quals siga convenient la continuïtat per raons d'interès públic.
  
Impulsar accions integrades d'atenció als sectors que són objecte de regulació en aquesta secció, amb caràcter globalitzador.
  
Programes que despleguen els projectes europeus aprovats i cofinançats pel Fons Social Europeu, on la Generalitat Valenciana siga l'entitat pública responsable o copartícip en el projecte.
  
Article 20. Documentació
  
Caldrà tenir en compte, en la documentació que han d'aportar les entitats sol·licitants, les consideracions següents:
  
Cada entitat haurà de demanar, en una sola sol·licitud, les subvencions per a tots els programes que desitge realitzar, a partir de la qual es formularà un expedient bàsic del qual es derivaran peces separades. Aquestes podran resoldre's de manera independent.
  
La sol·licitud, d'acord amb el model que apareix en l'annex II, haurà d'estar correctament emplenada i subscrita per qui exerceix la representació de l'entitat. Els programes que se sol·liciten seran descrits d'acord amb les indicacions del citat model, el qual estarà a disposició de les persones sol·licitants a les direccions territorials de Benestar Social.
  
En els casos en què l'actuació siga d'àmbit municipal, es podrà requerir un certificat de coordinació dels programes i de les actuacions de l'entitat amb la corporació local, expedit per aquesta.
  
Fitxa de Manteniment de Tercers, llevat que aquesta ja estiga en poder de l'administració, d'acord amb el model que serà facilitat per les direccions territorials de Benestar Social, i que servirà per a acreditar la titularitat del compte bancari mitjançant el qual la persona beneficiària desitja rebre la subvenció.
  
No obstant això, les persones sol·licitants hauran d'aportar la documentació que la Direcció General de Serveis Socials els requerisca, i que siga necessària per a poder comprovar el compliment dels requisits exigits per a accedir a les ajudes o per a valorar les característiques de les accions que pretenen desplegar a l'efecte de determinar, si escau, la quantia de les ajudes.
  
Capítol III
  
Prestacions Econòmiques Individualitzades
  
Article 21. Objecte i àmbit d'aplicació
  
1. Es convoquen ajudes econòmiques adreçades a persones individuals o a nuclis familiars per tal de remeiar una situació greument deteriorada, d'urgent necessitat o amb greus problemes específics que afecten la seua autonomia personal, social i econòmica, i que no puguen resoldre amb mitjans econòmics propis, i aconseguir així el seu normal desenvolupament humà i social.
  
2. Les ajudes convocades es refereixen a les modalitats de Prestacions Econòmiques Individualitzades següents:
  
A) ajudes per a Emergència, i
  
B) ajudes per al Desplegament Personal de Persones de Tercera Edat.
  
3. Les Prestacions Econòmiques Individualitzades citades podran atorgar-se a subjectes concretes o nuclis familiars, amb caràcter periòdic, o quan es tracte de serveis esporàdics i d'adquisicions puntuals, per una sola vegada en l'exercici econòmic.
  
Article 22. Col·laboració per part de les corporacions locals
  
1. Les corporacions locals actuaran com a entitats de col·laboració de la Conselleria de Benestar Social en la gestió de les ajudes, d'acord amb el que disposa l'article 47.4.a) del Text Refós de la Llei d'Hisenda Pública de la Generalitat Valenciana. Amb caràcter previ, es transferiran a les corporacions locals els fons amb què s'hagen de sufragar les ajudes a les persones beneficiàries. Les obligacions de les corporacions són:
  
Lliurar a les persones beneficiàries els fons rebuts, d'acord amb els criteris establits en aquesta convocatòria.
  
Verificar el compliment i l'efectivitat de les condicions o dels requisits determinants per a l'atorgament.
  
Justificar davant de la Direcció General de Serveis Socials l'aplicació dels fons rebuts i, si és el cas, lliurar la justificació presentada per les persones beneficiàries.
  
Sotmetre's a les actuacions de comprovació que, pel que fa a la gestió dels citats fons, realitze la Direcció General de Serveis Socials, i també quant a les actuacions de control financer que realitze la Intervenció de la Generalitat Valenciana i quant als procediments de fiscalització de la Sindicatura de Comptes.
  
2. No obstant això, les direccions territorials de Benestar Social seran les encarregades de tramitar les sol·licituds en els casos següents:
  
En l'apartat d'ajudes d'Emergència, quan es produïsca una situació excepcional, amb la justificació prèvia de la citada situació.
  
Quan es tracte de les prestacions socials regulades per Ordre Ministerial de 17 de juny de 1999.
  
Quan es tracte de la ajudes per al desenvolupament personal de les persones de tercera edat en la modalitat d'eliminació de barreres arquitectòniques.
  
Article 23. Exclusions i incompatibilitats
  
Queden explícitament excloses de les Prestacions Econòmiques Individualitzades les sol·licituds que estiguen entres els casos següents:
  
Aquelles la resolució de les quals siguen competència institucional d'uns organismes públics diferents de la Direcció General de Serveis Socials.
  
Aquelles que hagen sigut subvencionades, per aquest concepte, per uns altres organismes.
  
Situacions cobertes i accions executades abans de la petició de l'ajuda. No obstant això, s'hi podran preveure situacions excepcionals, justificades com cal.
  
Serà incompatible la concessió de l'ajuda sol·licitada amb el gaudi gratuït i/o simultani de serveis que cobrisquen aquests supòsits i necessitats, mitjançant institucions públiques o privades subvencionades, i s'establirà el principi general d'incompatibilitat de les ajudes individuals i institucionals. Seran compatibles únicament quan presenten diferent naturalesa i atenguen distinta finalitat.
  
Article 24. Determinació de la subvenció
  
La quantia de la concessió dependrà dels ingressos globals familiars, del cost de la necessitat i/o dels mòduls màxims determinats per a cada modalitat indicats en els articles 29 i 33 d'aquesta ordre, i no podrà excedir, en cap cas, d'aquests mòduls o del cost de la necessitat.
  
Secció primera
  
Ajudes d'Emergència
  
Article 25. Ajudes d'Emergència. Característiques i tipologia
  
1. Són ajudes econòmiques de caràcter extraordinari i no periòdic destinades a pal·liar situacions d'emergència de persones amb llars independents afectades per un estat de necessitat. Van adreçades a la unitat de convivència.
  
2. Tenen caràcter finalista i seran incompatibles amb qualsevol altra prestació pública, dret i percepció econòmica o ingrés privat que podria correspondre a la persona beneficiària o a un altre membre de la llar, per a aquesta finalitat.
  
3. Es consideraran situacions d'emergència aquelles que originen despeses extraordinàries per a cobrir necessitats específiques de caràcter bàsic i urgent, com ara:
  
a) Despeses imprescindibles per a l'ús de l'habitatge habitual.
  
b) Despeses excepcionals en què concórreguen circumstàncies de greu o d'urgent necessitat social i que es consideren d'interès per a l'atenció de persones amb important problemàtica.
  
c) Despeses destinades a cobrir necessitats bàsiques familiars.
  
4. S'entenen incloses en les ajudes d'Emergència les prestacions socials regulades per l'Ordre de 17 de juny de 1999, del Ministeri de Treball i Afers Socials (BOE núm. 160, de 6 de juliol de 1999), adreçades especialment a les persones afiliades i beneficiàries del Règim Especial de la Seguretat Social dels Treballadors del Mar (en endavant, prestacions regulades en l'Ordre Ministerial de 17 de juny de 1999), excepte:
  
Les ajudes corresponents a persones malaltes psíquiques necessitades d'atenció institucionalitzada i de les ajudes en concepte d'educació especial per a persones amb discapacitat, que tindran cabuda en les ajudes que es regulen en l'ordre específica d'aquesta Conselleria per a la integració social de les persones amb discapacitat.
  
Les ajudes per a tractaments de rehabilitació de persones toxicòmanes i drogoaddictes, les quals també seran regulades en una ordre específica de la Conselleria de Benestar Social per a l'atenció de persones drogodependents.
  
Les ajudes per a subvenir situacions especials derivades del treball al mar, les quals seran regulades en una ordre específica de la Conselleria de Benestar Social.
  
Article 26. Requisits per a l'accés a les prestacions d'emergència
  
Els requisits que hauran de complir les persones sol·licitants recollides en l'apartat 1 de l'article anterior per a accedir a les Prestacions Econòmiques Individualitzades d'Emergència són:
  
Que la persona beneficiària no dispose d'ingressos suficients per a afrontar les despeses derivades de la situació d'emergència, cosa que serà acreditada mitjançant certificacions, informes tècnics o, quan aquests documents no puguen ser expedits, mitjançant declaració jurada o declaració expressa responsable de la persona interessada mateixa atorgada davant d'una autoritat administrativa, d'un notari públic o de la Direcció General de Serveis Socials.
  
Que la renda per càpita de la unitat familiar a la qual pertany la persona sol·licitant no supere la quantitat anual de 500.000 PTA (3.005,06 euros).
  
Que dispose de la prescripció tècnica en què es determine la necessitat de l'acció objecte de l'ajuda, bé pels serveis tècnics municipals, bé per les direccions territorials de Benestar Social.
  
En el cas de prestacions regulades en la Ordre Ministerial de 17 de juny de 1999, les persones sol·licitants hauran de complir, a més, els requisits enumerats en l'article 7 de la citada disposició.
  
Article 27. Determinació del límit d'ingressos
  
1. Es consideraran ingressos familiars la totalitat dels ingressos bruts procedents de tots els membres de la unitat familiar. Per això, es comptabilitzaran tots els ingressos que provinguen de sous, de rendes, de propietats, d'interessos bancaris i de pensions o d'ajudes atorgades per institucions públiques o privades a qualsevol dels membres de la unitat familiar.
  
2. Caldrà justificar els ingressos o la manca d'aquests mitjançant certificats d'ingressos, d'informes tècnics o, quan els esmentats documents no puguen ser expedits, mitjançant declaració jurada o expressa responsable de la persona interessada mateixa atorgades davant d'una autoritat administrativa, un notari públic o la Direcció General de Serveis Socials. També caldrà acreditar el nombre de membres que componen la família. Aquestes circumstàncies hauran de ser comprovades per l'administració.
  
La renda per càpita s'obtindrà en dividir els ingressos entre el nombre de membres de la unitat familiar.
  
3. Per a aquesta ordre, es consideren membres de la unitat familiar els qui conviuen al domicili familiar i estan vinculats per lligams de parentiu.
  
Article 28. Documentació de presentació necessària per a accedir a les ajudes regulades en aquesta secció
  
- Sol·licitud, d'acord amb el model oficial que apareix en l'annex III, subscrita per la persona beneficiària o per qui la represente, correctament emplenada.
  
- DNI de la persona sol·licitant,
  
- Declaració jurada o declaració expressa responsable, mitjançant la signatura del model oficial de sol·licitud, dels ingressos de la unitat familiar.
  
- Prescripció tècnica que justifique la necessitat de l'acció que és l'objecte de l'ajuda, emesa pels tècnics o per les tècniques esmentats al punt 2 de l'article 26 d'aquesta ordre.
  
Article 29. Mòduls econòmics
  
Els mòduls econòmics màxims pels quals es regeixen aquestes prestacions són:
  
A. Ús habitatge habitual: fins a 17.000 PTA/mes (102,17 euros)
  
B. Accions extraordinàries: fins a 300.000 PTA/any (1.803,04 euros)
  
C. Necessitats bàsiques: fins a 240.000 PTA/any (1.442,43 euros)
  
Secció segona
  
Ajudes per al Desenvolupament de Persones de Tercera Edat
  
Article 30. Característiques i tipologia
  
Compren totes les mesures que possibiliten a persones amb problemes motrius o sensorials el manteniment en l'entorn social propi, incrementar-ne l'autonomia i afavorir-ne les relacions i la integració social.
  
Aquestes ajudes s'articulen en dues modalitats:
  
Ajudes per a l'Eliminació de Barreres Arquitectòniques existents a l'habitatge propi o a l'edifici de la persona minusvàlida o de l'ancià o anciana i que hi obstaculitzen la seua mobilitat. Comprendran les transformacions o les reformes que contribuïsquen a evitar els obstacles i a facilitar la mobilitat.
  
Ajudes Tècniques. Són considerades així l'adaptació funcional de l'habitatge, l'adquisició d'estris necessaris per al desenvolupament en la vida ordinària (grues, estris d'alimentació, instruments de comunicació coma ara senyals lluminosos, etc.)
  
Article 30. Requisits
  
Ser major de 60 anys.
  
Que hi haja deficiències de caràcter motor o sensorial en la persona sol·licitant que li impedisquen o dificulten la mobilitat per mitjans normals.
  
Que la sol·licitud estiga referida a elements relacionats amb les necessitats d'accessibilitat i de comunicació. Se n'exclouen els que signifiquen una millora a la llar/a l'edifici que no estiga directament relacionada amb els impediments físics i/o psíquics.
  
Idoneïtat d'allò sol·licitat per a cobrir la necessitat que planteja el subjecte.
  
Article 32. Documentació
  
Sol·licitud, d'acord amb el model oficial que apareix a l'annex III, subscrita per la persona beneficiària o per la representant, correctament emplenada.
  
Fotocòpia del DNI de la persona sol·licitant.
  
Declaració de la Renda o certificat negatiu. En aquest últim cas, es presentarà justificant de la pensió de la persona sol·licitant.
  
Informe mèdic sobre la situació de la persona sol·licitant, o certificat de minusvalidesa.
  
Per a la modalitat d'Eliminació de Barreres Arquitectòniques, a més:
  
- Dos pressupostos de les adaptacions que cal realitzar.
  
- Justificació de la propietat de l'habitatge, o l'autorització de la persona propietària per a realitzar les reformes.
  
- Permisos municipals, si és el cas.
  
Per a la modalitat d'ajudes tècniques, dos pressupostos corresponents a l'adquisició que se sol·licite.
  
Article 33. Mòduls econòmics
  
Els mòduls econòmics màxims pels quals es regeixen aquestes prestacions són els següents:
  
Ajudes per a l'Eliminació de Barreres Arquitectòniques: fins a 500.000 PTA (3.005,06 euros).
  
Ajudes tècniques:
  
- Audífons: fins a 103.500 PTA (622,05 euros)
  
- Adaptació de la llar i estris: fins a 181.125 PTA (1.088,88 euros)
  
Títol II
  
Procediment
  
Capítol I
  
Lloc i termini de presentació
  
Article 34. Lloc de presentació
  
1. Les sol·licituds d'ajuda per a serveis socials generals i Especialitzats es presentaran, juntament amb la documentació requerida, a la direcció territorial de Benestar Social de la província on radique el centre o on es pretenga prestar el servei per al qual se sol·licita la subvenció,
  
2. Les sol·licituds de les Prestacions Econòmiques Individualitzades es presentaran, juntament amb la documentació requerida, a l'ajuntament del municipi on residisca la persona sol·licitant.
  
3. Tot això, sense perjudici del que disposa l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
Article 35. Terminis de presentació
  
El termini de presentació de sol·licituds serà el següent:
  
Per a serveis socials generals i Especialitzats, el termini serà d'1 mes comptador des de l'endemà de la publicació d'aquesta ordre en el DOGV.
  
Per a Prestacions Econòmiques Individualitzades, des de l'endemà de la publicació d'aquesta ordre fins al 31 de setembre de l'any 2000. No obstant això, amb caràcter extraordinari, es podran admetre i tramitar les sol·licituds d'ajudes presentades després d'aquesta data i abans del 31 de desembre de l'any citat, sempre que s'acredite documentalment l'aparició de la necessitat fora del termini normal de presentació de sol·licituds.
  
Capítol II
  
Tramitació, resolució i recursos
  
Article 36. Instrucció
  
1. Una vegada rebudes les sol·licituds, les direccions territorials de Benestar Social les verificaran, i podran realitzar d'ofici les actuacions que consideren necessàries per a la determinació, la coneixença, i la comprovació de les dades en virtut de les quals s'ha de pronunciar la resolució. Quan la sol·licitud no reunisca els requisits exigits, o no s'acompanye la documentació que d'acord amb aquesta ordre siga exigible, es requerirà la persona interessada perquè, en el termini de 10 dies, repare la falta o aporte els documents preceptius, amb indicació que si no ho fa així, es considerarà que desisteix de la seua petició, amb la resolució prèvia que haurà de ser dictada en els termes previstos en l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
2. En el cas de sol·licituds de subvencions de serveis socials generals i de serveis socials especialitzats, les direccions territorials de Benestar Social informaran els expedients i els remetran a la Direcció General de Serveis Socials perquè els resolguen.
  
3. En qualsevol fase de la tramitació de l'expedient, a la vista de la documentació que hi ha en cadascun d'aquests i de les obligacions que s'adquireixen per la concessió de l'ajuda, es podran demanar informes dels organismes i de les entitats que es crega convenient i realitzar les comprovacions necessàries sobre l'exactitud de tot això.
  
4. En relació amb les prestacions econòmiques individuals descrites en l'article 25.4, l'ajuntament remetrà les citades sol·licituds, correctament informades, a la direcció territorial de Benestar Social de la província a què pertanya.
  
5. Amb caràcter general, els tràmits que hagen de ser realitzats per les persones interessades durant el procediment, se substanciaran d'acord amb allò establit en l'article 76 de la Llei 30/1992, de 26 de novembre.
  
Article 37. Resolució
  
1. Es delega la facultat de resolució de les sol·licituds d'ajuda relatives a serveis socials generals i Especialitzats en la directora general de Serveis Socials.
  
2. Les resolucions de les Prestacions Econòmiques Individuals seran competència de la corporació local, la qual hi actuarà com a entitat col·laboradora de la Conselleria de Benestar Social.
  
3. Se exclouen d'aquesta última les Prestacions Econòmiques Individualitzades recollides en l'article 22.2 d'aquesta ordre, la resolució de les quals es delega en els directors i en les directores territorials de Benestar Social, llevat de les de la lletra c) de l'esmentat article, la resolució de les quals es delega en la directora general de Serveis Socials.
  
4. El termini màxim per a tramitar i resoldre les sol·licituds serà de sis mesos comptadors des de la data d'acabament del termini de presentació de sol·licituds.
  
5. En els casos en què calga requerir a la persona interessada la correcció de deficiències i/o l'aportació de documents, el termini determinat a l'apartat anterior s'entendrà suspès durant el transcurs del temps que passe entre la notificació del requeriment i l'efectiu compliment d'aquest per part de la persona beneficiària, o, si hi manca, pel transcurs del termini concedit.
  
6. Excepcionalment, podrà acordar-se l'ampliació dels citats terminis en els casos previstos en l'article 42.6 de la Llei 30/1992, de Règim Jurídic de les Administracions Públiques i del Procediment Administratiu Comú, introduïts per la Llei 4/1999, de 13 de gener, la qual modifica l'anterior.
  
7. Una vegada transcorregut el termini per a resoldre sense que s'haja notificat la resolució expressa, les sol·licituds s'entendran desestimades, de conformitat amb el que diu l'article 44 de la Llei 30/1992, de 26 de novembre.
  
8. L'import de les subvencions concedides no podrà superar, aïlladament o en concurrència amb subvencions o ajudes d'altres administracions públiques o d'altres ens públics o privats, nacionals o internacionals, el cost de l'activitat que ha de realitzar l'entitat beneficiària.
  
9. Tota alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o d'ajudes atorgades per altres administracions o ens públics o privats, podrà originar la modificació de la resolució de concessió.
  
10. Podrà ser motiu de denegació la incorrecta o la nul·la justificació d'ajudes d'exercicis anteriors, amb l'acreditació prèvia, per part de la Direcció General de Serveis Socials, de la concurrència d'aquestes circumstàncies en expedient administratiu en què es garantisca l'audiència a la persona interessada.
  
11. La Conselleria de Benestar Social no assumirà obligacions que es deriven de la relació laboral del personal dels centres o dels serveis subvencionats, sinó que seran els titulars d'aquests els qui en respondran amb caràcter exclusiu.
  
12. De la mateixa manera, la concessió d'una subvenció a l'empara d'aquesta ordre no implicarà cap obligació per part d'aquesta Conselleria d'atorgar subvencions en exercicis posteriors.
  
Article 38. Recursos
  
1. Les resolucions, expresses o presumptes, dictades pels òrgans competents de la Conselleria de Benestar Social esgoten la via administrativa, i s'hi podrà interposar contra elles, d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i de manera potestativa, un recurs de reposició davant del mateix òrgan que la va dictar en el termini d'un mes comptador des de l'endemà de la notificació, o bé directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació, o de sis mesos si l'acte és presumpte, d'acord amb el que disposa l'article 46 de la Llei 29/1998, de 13 de juliol, de la Jurisdicció Contenciosa Administrativa, sense perjudici d'interposar-ne qualsevol altre que es crega oportú.
  
Títol III
  
Del pagament i de la justificació de les subvencions
  
Article 39. Garanties prèvies al pagament de la subvenció
  
Quan es produïsquen avançaments de pagament, la persona beneficiària de la subvenció estarà obligada a garantir-lo. A aquest efecte, s'entendran avançaments de pagament les quantitats que siguen lliurades a favor de la persona beneficiària abans que aquesta justifique la despesa corresponent.
  
No obstant això, estan exceptuades d'aquesta obligació les corporacions locals. També n'estan exonerades les entitats sense ànim de lucre, les persones físiques i les famílies en què concórreguen les circumstàncies previstes en l'article 47 bis, apartat 3, lletra a), del Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell.
  
Aquesta garantia podrà constituir-se en forma d'aval bancari, garantia real immobiliària o pòlissa d'assegurança subscrita amb qualsevol entitat oficialment reconeguda. En el cas d'aval bancari, aquest haurà de constituir-se amb caràcter solidari o amb renúncia expressa al benefici d'excussió previst en l'article 1.830 del Codi Civil.
  
Per a la constitució i la tramitació de les garanties, hi valdrà el que disposa el títol II, capítol III, de la Llei 13/1995, de Contractes de les Administracions Públiques; el capítol III del Reial Decret 390/1996, de desplegament parcial de l'esmentada llei; l'Ordre de 14 de febrer de 1986, de la Conselleria d'Economia i Hisenda, per la qual es regula el procediment de constitució i devolució de fiances (DOGV de 7 de març de 1986).
  
Siga quina siga la forma elegida per a formalitzar la garantia, aquesta haurà de dipositar-se als serveis territorials de la Conselleria d'Economia, Hisenda i Administració Pública de la província corresponent, els quals hauran de lliurar a la persona beneficiària la carta de pagament que acredite el dipòsit i que haurà de presentar la citada persona a la direcció territorial de Benestar Social de la província com a requisit previ i inexcusable per al pagament de l'avançament.
  
Article 40. Sistema de pagament de les subvencions
  
El pagament de les subvencions regulades en aquesta ordre es realitzarà ajustant-se al règim que s'especifica tot seguit per a cadascun dels tipus d'ajudes:
  
En el cas de subvencions corresponents a serveis socials generals, el pagament es realitzarà d'acord amb el règim general establit en l'article 47 bis del Text Refós de la Llei d'Hisenda Pública de la Generalitat Valenciana, pels imports següents:
  
S'avançarà un 40% de l'import de la subvenció després que aquesta siga concedida.
  
Després de l'aportació i la comprovació de la documentació justificativa de l'efectiva i correcta aplicació de la quantitat lliurada en l'apartat anterior, es pagarà un segon avançament la quantia del qual pujarà al 20% de l'import de la subvenció.
  
La resta es pagarà després de la justificació, per part de la persona beneficiària, de la totalitat de la despesa que és l'objecte de la subvenció atorgada.
  
El pagament de les Prestacions Econòmiques Individualitzades es realitzarà contra la presentació, per part de la persona beneficiària, de la justificació que acredite el seu dret a la percepció de l'ajuda.
  
Quan la concessió d'aquesta tinga com a objectiu la cobertura de deutes motivats per la necessitat que se subvenciona, es podrà acordar que, amb el consentiment previ de la persona que formula la petició, el qual haurà de constar per escrit en la sol·licitud, el pagament de l'ajuda es realitze directament a les persones creditores. En aquest cas, caldrà remetre el justificant de pagament al deutor i deixar-ne una còpia compulsada en l'expedient.
  
També excepcionalment, i a criteri del director o de la directora territorial de Benestar Social o, si és el cas, de l'alcalde o l'alcaldessa, es podrà realitzar el pagament al professional de serveis socials que presente el cas, i es farà constar en l'expedient tant el consentiment explícit de la persona beneficiària de l'ajuda, com el compromís del citat professional de destinar l'import de l'ajuda al compliment de la finalitat per a la qual ha sigut concedida.
  
En el cas de les ajudes d'Emergència es podrà avançar la totalitat de l'ajuda, sempre que l'emergència estiga correctament justificada, en aplicació del règim excepcional previst en l'article 32.1 de la Llei 11/1998, de 29 de desembre, de Pressupostos de la Generalitat Valenciana per a l'any 1999, llevat que la llei de pressupostos per a l'any 2000 preveja un règim diferent. Donat cas que la citada llei no preveja un règim excepcional, s'hi aplicarà el mateix previst per a la resta de les Prestacions Econòmiques Individualitzades.
  
El pagament de les subvencions corresponents a serveis socials especialitzats es realitzarà d'acord amb el procediment següent:
  
Llevat que la Llei de Pressupostos per a l'any 2000 preveja un règim distint, el pagament de la subvenció corresponent a centres de serveis socials especialitzats es realitzarà sobre la base del règim excepcional previst en l'article 32.2 de la Llei 11/1998, de Pressupostos per a 1999, que consisteix en el pagament fraccionat de la quantitat total de la subvenció concedida, per trimestres avançats, de manera que es realitzarà el lliurament corresponent al tercer trimestre amb la justificació prèvia de la quantitat lliurada en el primer trimestre, i el lliurament corresponent al quart trimestre amb la justificació prèvia de la totalitat del a despesa que és objecte de la subvenció corresponent als tres primers trimestres, i procedint a les regularitzacions que hi pertoquen d'acord amb les justificacions presentades.
  
Per a la resta de programes de serveis socials especialitzats, el pagament de la subvenció es realitzarà en els termes previstos en l'apartat 1 d'aquest article per als serveis socials generals.
  
No obstant això, el règim de pagaments de cadascuna de les subvencions regulades en aquesta ordre haurà d'estar recollit en les corresponents resolucions de concessió de les ajudes.
  
Article 41. Sistema de justificació de les subvencions
  
1. En el cas de persones beneficiàries de Prestacions Econòmiques Individualitzades, la direcció territorial de Benestar Social o, si és el cas, l'ajuntament, establirà l'adequat seguiment de la despesa que és l'objecte de la subvenció. Aquestes persones estan obligades a presentar, a requeriment d'aquells, tots els documents, les factures, el manaments de pagament, etc., que siguen necessaris per a justificar la quantia de la despesa realitzada en relació amb l'objecte subvencionat.
  
2. En el cas de subvencions relatives a serveis socials generals i Especialitzats, el procediment per a realitzar la justificació estarà directament relacionat amb el règim de pagaments establits en l'article 40 d'aquesta ordre per als diferents tipus de subvencions, i s'especificarà en cadascuna de les resolucions de concessió.
  
3. Les despeses per a justificar les subvencions relatives a serveis socials generals haurà de ser, si més no, igual a la despesa total calculada dels programes que són l'objecte de subvenció, i es correspondran sempre amb els continguts dels citats programes, sense ser possible l'admissió de despeses d'actuacions que no estiguen específicament recollides en la descripció dels programes subvencionats. Així mateix, no podran ser compensades quantitats justificades corresponents a diferents programes subvencionats.
  
4. En el cas de serveis socials especialitzats, la despesa que cal justificar es correspondrà amb el que segueix:
  
A) Quan es de subvencions l'objecte de les quals siga el finançament de centres mitjançant concert de places, caldrà distingir-hi dos supòsits:
  
Donat cas que les persones usuàries dels centres estiguen obligades a pagar-se parcialment el servei de què són beneficiàries, la despesa que hagen de justificar haurà de ser, si més no, igual al cost calculat que va servir de base per al càlcul de la subvenció.
  
En cas contrari, la despesa que calga justificar serà, si més no, igual a la quantitat de la subvenció atorgada, ja que aquesta es fixarà depenent del nombre de places/serveis reservats i del mòdul econòmic fixat per a cadascuna d'elles.
  
B) Quan es tracte de subvencions que financen el manteniment de centres o la realització de programes de serveis socials especialitzats, la despesa que calga justificar serà, si més no, igual al cost calculat que va servir de base per al càlcul de la subvenció.
  
5. Independentment del tipus de subvenció que siga, el termini màxim de presentació de la justificació acaba el dia 31 de gener de l'any 2001.
  
Article 42. Documentació justificativa que ha de presentar la persona beneficiària
  
La justificació de les subvencions corresponents a serveis socials generals i Especialitzats es realitzarà mitjançant la presentació de la documentació que s'especifica tot seguit:
  
1. En el cas de subvencions corresponents a serveis socials generals, la justificació consistirà en el procediment següent:
  
a) Durant el transcurs del període que és l'objecte de la subvenció, i sempre que hi haja avançaments a compte de la subvenció, la corporació local haurà de justificar la quantitat avançada mitjançant la presentació davant de la direcció territorial de Benestar Social de la província corresponent d'un certificat del volum d'obligacions reconegudes per la corporació durant el període, subscrit per l'interventor o la interventora de la corporació i amb el vist i plau de l'alcalde-president o alcaldessa-presidenta.
  
b) Independentment que s'hagen produït avançament a compte, abans del 18 de desembre de l'any 2000, la corporació local haurà de justificar la totalitat de la despesa objecte de la subvenció mitjançant la presentació d'una memòria financera descriptiva de l'execució de la despesa objecte de subvenció, d'acord amb el model que apareix en l'annex IV.
  
c) Sense perjudici del que diu la lletra anterior, la corporació local disposa fins al dia 31 de gener del 2001 per a:
  
- Presentar la memòria descriptiva de l'execució dels programes subvencionats, d'acord amb el model oficial que serà aprovat per instrucció de la Direcció General de Serveis Socials.
  
- Donat cas que la corporació local haguera incorregut en despeses entre el dia de la presentació de la memòria financera prevista en la lletra b) i el 31 de desembre de l'any 2000, podrà tornar a presentar la citada memòria actualitzada a l'últim dia de l'any.
  
d) Si de la presentació de la memòria de programes descrita en la lletra anterior es derivaren incompliments en la realització per part de la corporació local, es procedirà a la minoració corresponent i a l'exigència, si escau, de devolució d'imports incorrectament rebuts.
  
Per contra, si de l'actualització de la memòria financera esmentada en la lletra anterior es derivara una major execució de despesa que la presentada abans del 18 de desembre del 2000, es procedirà, si escau, al pagament de la diferència corresponent.
  
2. En el cas de subvencions corresponents a serveis socials especialitzats, la justificació consistirà en:
  
a) Quan es tracte de subvencions l'objectiu de les quals siga el finançament de centres mitjançant concert de places, la justificació de la despesa consistirà en la presentació davant de la direcció territorial de Benestar Social corresponent de les llistes mensuals de persones beneficiàries ateses en què caldrà detallar les places no ocupades i els ingressos aportats per aquestes, sense perjudici de qualsevol altra documentació que puga ser exigida pels òrgans competents de la Conselleria de Benestar Social. Aquesta documentació haurà d'estar correctament subscrita per la persona titular del centre o per qui n'exercisca la representació.
  
b) Quan es tracte de subvencions que financen el manteniment de centres, la justificació de la despesa consistirà en la presentació davant de la direcció territorial corresponent de tota la documentació necessària per a acreditar la despesa realitzada, entre la qual caldrà incloure, si més no, aquesta:
  
- Documents acreditatius de la despesa corresponent a la nòmina de treballadors i treballadores del centre, incloent-hi els fulls de salari correctament subscrits per aquests i els documents que acrediten el pagament a la Seguretat Social de les quotes relatives a les cotitzacions socials d'aquells en què figure el certificat bancari d'haver sigut pagat o carregat en el compte.
  
- Donat cas que hi haja persones que presten serveis al centre a canvi d'una gratificació, caldrà presentar els rebuts justificatius de la despesa en què consten el nom del centre i el nom, els cognoms i el DNI de la persona col·laboradora.
  
- Si hi haguera professionals que treballen al centre en virtut de contractes de prestació de serveis, caldrà aportar les corresponents factures emeses pels citats professionals i la documentació acreditativa que aquests compleixen els requisits exigits per la legislació tributària vigent.
  
c) Quan es tracte de subvencions que finalitzen la realització de programes de serveis socials especialitzats, la justificació de la despesa consistirà en la presentació, davant de la direcció territorial de Benestar Social corresponent, de tota la documentació necessària per a acreditar la despesa realitzada, entre la qual caldrà incloure la relativa a les despeses del personal que participa en la realització del programa, incloent-hi els fulls de salari correctament subscrites per les persones treballadores i els documents que acrediten el pagament a la Seguretat Social de les quotes relatives a les cotitzacions socials d'aquestes, en què aparega el certificat bancari d'haver sigut pagat o carregat al compte. Donat cas que hi haja persones que col·laboren en els programes a canvi d'una gratificació, caldrà presentar els rebuts justificatius de la despesa en què consten el nom del programa i el nom, els cognoms i el DNI de la persona col·laboradora. De la mateixa manera, si hi haguera professionals que col·laboraren en els programes en virtut de contractes de prestació de serveis, caldrà aportar les corresponents factures emeses pels citats professionals i la documentació acreditativa que aquests compleixen els requisits exigits per la legislació tributària vigent.
  
Les factures acreditatives de la despesa realitzada hauran de reunir els requisits previstos en el Reial Decret 2.402/1985, de 18 de desembre, pel qual es regula el deure d'expedició i de presentació de factures per part d'empresaris i professionals (BOE núm. 132, de 30 de desembre de 1985).
  
Article 43. Comunicació del cobrament de la subvenció en ajudes per a serveis socials generals i especialitzats
  
Després del cobrament de cada termini de la subvenció, les entitats hauran de trametre a l'òrgan competent en serveis socials, i en un termini d'un mes des d'aquesta percepció, comunicació escrita que l'ha rebuda, d'acord amb les normes següents:
  
En el cas de corporacions locals, hauran de comunicar el cobrament en el període d'un mes mitjançant una carta de pagament amb expressió de la data, de la quantia i del concepte, expedida pel tresorer o per la tresorera, i intervinguda per l'interventor o la interventora de Fons, acreditativa de l'ingrés de la subvenció en les arques de la corporació.
  
La resta d'entitats ho faran mitjançant una comunicació del director o de la directora del centre o del servei, on comunique fefaentment la percepció de la subvenció, i que n'indique la data, la quantia i el concepte.
  
Article 44. Revocació o minoració de l'import de la subvenció i exigència de reintegraments d'imports rebuts incorrectament
  
Es delega en la Direcció General de Serveis Socials la resolució dels expedients de revocació o de minoració de les ajudes concedides i, si és procedent, de reintegrament de les quantitats percebudes i l'exigència de l'interès de demora des del moment del pagament de la subvenció, en els supòsits que recull l'article 47.9 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana.
  
El procediment s'iniciarà d'ofici, a conseqüència de la iniciativa mateix de l'òrgan competent, d'una ordre superior, de la petició raonada d'altres òrgans que tinguen atribuïdes o no facultats d'inspecció en la matèria, o de la formulació d'una denúncia.
  
En la tramitació del procediment es garantirà, en tot cas, el dret de la persona interessada a l'audiència.
  
El termini màxim per a resoldre serà de sis mesos des del moment en què es va incoar l'expedient de revocació, de minoració o de reintegrament.
  
Les quantitats que s'hagen de reintegrar tindran la consideració d'ingrés de dret públic, a l'efecte del procediment aplicable per al cobrament.
  
Article 45
  
Les disposicions contingudes en aquest títol seran d'aplicació sempre que la corresponent llei de pressupostos o les seues normes de desplegament no establisquen condicions distintes.
  
Article 46
  
L'eficàcia d'aquesta convocatòria està condicionada a l'existència, en els pressupostos de l'exercici econòmic del 2000, de crèdit adequat i suficient per a atendre les ajudes que s'hi preveuen.
  
DISPOSICIÓ TRANSITÒRIA
  
La Conselleria de Benestar Social publicarà les dotacions pressupostàries màximes per a cada tipus de subvenció, una vegada siga aprovada i publicada la llei de pressupostos de la Generalitat per al 2000.
  
DISPOSICIONS ADDICIONALS
  
Primera
  
Els aspectes regulats en aquesta ordre s'aplicaran sense perjudici de totes les normes que regeixen el règim jurídic de l'administració de la Generalitat, especialment en matèria pressupostària.
  
Segona
  
El finançament de les corporacions locals amb menys de 10.000 habitants tenen caràcter subsidiari, atesa la col·laboració prestada per les respectives diputacions provincials, d'acord amb el que preveu l'article 6.3 de la Llei de la Generalitat Valenciana 5/1997, per la qual es regula el sistema de serveis socials a la Comunitat Valenciana.
  
Tercera
  
D'acord amb el que disposa el Decret 250/1994, de 7 desembre, pel qual es crea el Registre d'Unions de Fet, podran acreditar-se aquestes unions mitjançant el corresponent certificat a l'efecte d'accedir a les corresponents ajudes regulades en aquesta ordre.
  
Quarta
  
Quan l'especialitat de l'objecte o de les obligacions que es regulen així ho exigisquen, les subvencions que tinguen per destinatàries persones jurídiques de naturalesa pública o privada, es podran articular mitjançant document administratiu subscrit per ambdues parts on consten els seus drets i obligacions i l'objectiu de la subvenció, amb el detall dels programes i/o serveis per a subvencionar, tot això amb independència de la resolució administrativa d'atorgament de la subvenció, la qual, en tot cas, s'haurà de produir.
  
Cinquena
  
Quan concórreguen circumstàncies extraordinàries al centre, en el programa o el servei per al qual se sol·licita la subvenció, les quals hauran d'estar correctament acreditades en l'expedient i presents en l'acta corresponent, l'òrgan que proposa podrà elevar propostes motivades d'atorgament de subvencions que excedisquen els mòduls màxims previstos per a cada cas.
  
DISPOSICIÓ DEROGATÒRIA
  
Queden derogades les disposicions d'inferior o d'igual rang que s'oposen a aquesta ordre.
  
DISPOSICIONS FINALS
  
Primera
  
S'autoritza la directora general de Serveis Socials perquè dicte totes les instruccions necessàries per al desplegament d'aquesta ordre.
  
Segona
  
Quan per part de les entitats sol·licitants es faça publicitat, a través de qualsevol mitjà de comunicació, dels centres i dels serveis, de les activitats i dels programes subvencionats, totalment o parcialment, mitjançant les ajudes a què fa referència aquesta ordre, serà obligatori fer constar-hi explícitament que es tracta d'un centre, d'un servei, d'una activitat o d'un programa "subvencionat per la Generalitat Valenciana".
  
Als locals dels centres o dels serveis subvencionats s'haurà d'exposar, en lloc visible, la placa d'identificació homologada en què s'indique la condició de subvencionat per la Generalitat Valenciana, quan l'ajuda siga superior al 50% del cost del servei.
  
Tercera
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana. No obstant això, no es dictarà cap resolució sobre les sol·licituds d'ajuda a l'empara d'aquesta mentre no hi haja crèdit adequat i suficient en l'exercici 2000.
  
Quarta
  
Contra les bases d'aquesta convocatòria, s'hi podrà interposar potestativament un recurs de reposició davant del mateix òrgan que la va dictar en el termini d'un mes comptador des de l'endemà de la publicació, o bé directament un recurs contenciós administratiu, en el termini de dos mesos comptadors des de l'endemà de la notificació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que diu l'article 46 de la Llei 29/1998, de 13 de juliol, de la Jurisdicció Contenciosa Administrativa, sense perjudici que se'n puga interposar qualsevol altre que es crega oportú.
  
València, 15 de desembre de 1999
  
La consellera de Benestar Social,